PMIndiaData/PMIndiaSum huggingface dataset:
বৈদ্যুতিন ও তথ্যপ্রযুক্তি ক্ষেত্রে ভারত-বাংলাদেশসহযোগিতা চুক্তি  :  অনুমোদন কেন্দ্রীয় মন্ত্রিসভায়

বৈদ্যুতিনও তথ্যপ্রযুক্তি ক্ষেত্রে ভারত ও বাংলাদেশের মধ্যে ইতিমধ্যেই সম্পাদিত একটি চুক্তিসম্পর্কে আজ কেন্দ্রীয় মন্ত্রিসভার বৈঠকে বিশদভাবে অবহিত করা হল প্রধানমন্ত্রীশ্রী নরেন্দ্র মোদীকে। বৈঠকে নেতৃত্ব দেন প্রধানমন্ত্রী স্বয়ং। ভারতও বাংলাদেশের মধ্যে মউ বা চুক্তিটি স্বাক্ষরিত হয় এ বছর এপ্রিল মাসে। ভারতেরবৈদ্যুতিন ও তথ্যপ্রযুক্তি মন্ত্রক এবং বাংলাদেশের তথ্য ও যোগাযোগ প্রযুক্তিদপ্তরের মধ্যে স্বাক্ষরিত এই চুক্তিটির মেয়াদ পাঁচ বছর। মেয়াদের সময়সীমা উত্তীর্ণহলে দু’দেশের লিখিত সম্মতির ভিত্তিতে চুক্তিটির পুনর্নবীকরণের সংস্থানও রয়েছে।প্রয়োজনে, ছ’মাসের আগাম নোটিশের ভিত্তিতে চুক্তিটি প্রত্যাহারও করে নেওয়া যেতেপারে। ই-গভর্ন্যান্স,এম-গভর্ন্যান্স, বৈদ্যুতিন পদ্ধতিতে সরকারি পরিষেবা, সাইবার নিরাপত্তা, দক্ষতাবৃদ্ধি সহ প্রযুক্তিগত বিভিন্ন ক্ষেত্রে ভারত ও বাংলাদেশের মধ্যে সহযোগিতাপ্রসারের ব্যবস্থা রয়েছে সম্পাদিত এই চুক্তিটিতে। এছাড়াও, দুটি দেশের মধ্যেব্যবসা-বাণিজ্যের সুযোগ-সুবিধার প্রসারেও তা বিশেষ সহায়ক হবে। বাংলাদেশের বাজারেভারতীয় তথ্যপ্রযুক্তি সংস্থাগুলির বৈদ্যুতিন ও তথ্যপ্রযুক্তি সংক্রান্তকর্মপ্রচেষ্টার সুবাদে ভারতীয় বৈদ্যুতিন ও তথ্যপ্রযুক্তি শিল্পে বিনিয়োগ আকর্ষণেরওপ্রচুর সম্ভাবনা রয়েছে যা পরোক্ষভাবে উৎসাহিত করবে কর্মসংস্থানের সুযোগ সৃষ্টিরপরিকল্পনাকে। /
আইডিবিআই ব্যাঙ্কের নিয়ন্ত্রণের অংশীদারিত্বে এলআইসি : সিদ্ধান্ত অনুমোদন কেন্দ্রীয় মন্ত্রিসভার

আইডিবিআই ব্যাঙ্ক লিমিটেডে কেন্দ্রীয় সরকারের শেয়ার অধিগ্রহণের মাত্রা ৫০ শতাংশের নিচে নামিয়ে আনার সিদ্ধান্ত নিল অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে গতকাল (পয়লা আগস্ট, ২০১৮) এই প্রস্তাব মঞ্জুর করা হয়। একইসঙ্গে, মন্ত্রিসভা ভারতীয় জীবন বিমা নিগম (এলআইসি)-কে ঐ ব্যাঙ্কের নিয়ন্ত্রণমূলক অংশীদারিত্বের বিষয়টিও মঞ্জুর করেছে। এর ফলে, খোলা বাজারে ব্যাঙ্কের শেয়ার ছাড়া অথবা প্রয়োজনমতো বন্টনও করা সম্ভব হবে। আইডিবিআই ব্যাঙ্কের কাজে গতি আনতে এলআইসি এখন থেকে প্রোমোটার হিসেবে কাজ করবে। মন্ত্রিসভার এই সিদ্ধান্তের ফলে এই ব্যাঙ্কের পরিচালন ব্যবস্থার ওপর সরকারের নিয়ন্ত্রণ অনেকটাই কমবে। ব্যাঙ্কিং পরিষেবাকে গ্রাহকের দ্বারপ্রান্তে পৌঁছে দেওয়ার জন্য ১১ লক্ষ এলআইসি এজেন্টকে কাজে লাগানোর সুযোগ পাবে আইডিবিআই ব্যাঙ্ক। এর সূত্রে গ্রাহক পরিষেবার উন্নয়ন সহ আর্থিক কর্মকাণ্ড আরও প্রসারিত হবে। মন্ত্রিসভার এই সিদ্ধান্তের ফলে লাভবান হবেন একাধারে গ্রাহক, এলআইসি এবং ব্যাঙ্ক কর্তৃপক্ষ। শুধু তাই নয়, আর্থিক দিক দিয়ে যথেষ্ট শক্তিশালী হয়ে ওঠার সম্ভাবনাও রয়েছে এলআইসি ও ব্যাঙ্ক উভয়েরই। তাছাড়া, গৃহঋণ এবং মিউচুয়াল ফান্ডের কাজকর্মের ওপরও তার এক ইতিবাচক প্রভাব পড়বে বলে মনে করা হচ্ছে। সংশ্লিষ্ট অন্যান্য সহযোগী সংস্থাগুলিও এই ব্যবস্থায় উপকৃত হবে। /….
পদ্ম বিভূষণ স্যার অনিরুধ জুগনাউথের প্রয়াণে প্রধানমন্ত্রীর শোক প্রকাশ

নয়াদিল্লী, ৩ জুন, ২০২১ প্রধানমন্ত্রী শ্রী নরেন্দ্র মোদী স্যার অনিরুধ জুগনাউথের প্রয়াণে শোক প্রকাশ করেছেন। এক ট্যুইট বার্তায় শ্রী মোদী বলেছেন, ‘পদ্ম বিভূষণ স্যার অনিরুধ জুগনাউথ ছিলেন একজন সমাজসেবী ও বড় মাপের নেতা, যিনি আধুনিক মরিশাসের রূপকার ছিলেন। গর্বিত প্রবাসী ভারতীয় হিসেবে তিনি দুটি দেশের মধ্যে বিশেষ দ্বিপাক্ষিক সম্পর্ক গড়ে তুলতে সাহায্য করেন, যার সুফল তাঁর সময় থেকেই পাওয়া যাচ্ছে। তাঁর পরিবারের সদস্য ও মরিশাসের জনসাধারণকে সমবেদনা জানাই। ওঁ শান্তি।’
প্রধানমন্ত্রী সকাশে বিশ্বের রাষ্ট্র প্রধানদের ব্যক্তিগত শেফদের এক প্রতিনিধি দল

ক্লাব দ্য শেফ্‌স দ্য শেফ্‌স (সিসিসি) অর্থাৎ,বিশ্বের রাষ্ট্র প্রধানদের পাচক তথা রন্ধন বিশারদদের একটি সংগঠনের সদস্যরা আজ এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। বিশ্বের ২৪টি দেশের রাষ্ট্রপ্রধানদের ব্যক্তিগতপাচক তথা রন্ধন বিশারদদের নিয়ে গড়ে উঠেছে এই ক্লাবটি যা সাধারণভাবে চিহ্নিতবিশ্বের রন্ধন বিশারদদের একটি সমিতি হিসেবে। সংস্থার সদর দপ্তর প্যারিসে। কিন্তু এই প্রথম এরসদস্যরা দিল্লিতে মিলিত হয়েছেন এক সাধারণ অধিবেশনের জন্য। দিল্লি ছাড়াও তাঁরাআগ্রা ও জয়পুর ঘুরতে যাবেন। ক্লাবের সদস্যদের মধ্যে রয়েছেন ভারতেররাষ্ট্রপতির শেফ শ্রী মন্টু সাইনি, মার্কিন প্রেসিডেন্টের শেফ শ্রীমতী ক্রিস্টেটাকোমারফোর্ড এবং যুক্তরাজ্যের মহারানির ব্যক্তিগত শেফ মিঃ মার্ক ফ্ল্যানাগান। নয়াদিল্লিতে সমবেত ক্লাব সদস্যরা আজ এক সম্মিলিতআলোকচিত্রও তোলেন শ্রী নরেন্দ্র মোদীর সঙ্গে। তাঁকে উপহার দেন একটি স্মারকও। /
ঘোঘা থেকে দহেজ পর্যন্তরোল-অন, রোল-অফ ফেরি পরিষেবার উদ্বোধন করলেন প্রধানমন্ত্রী

প্রধানমন্ত্রী শ্রী নরেন্দ্রমোদী রবিবার ঘোঘা এবং দহেজ-এর মধ্যে রোল-অন, রোল-অফ (রোরো) ফেরি সার্ভিসের প্রথমপর্যায়ের উদ্বোধন করেন। এর ফলে সৌরাষ্ট্রের ঘোঘা এবং দক্ষিণ গুজরাটের দহেজ-এর মধ্যেযাতায়াতের সময় উল্লেখযোগ্যভাবে হ্রাস পাবে। এই দুটি স্হানের মধ্যে সড়কযোগে পৌঁছতেসময় লাগতো ৭ থেকে ৮ ঘন্টার মতো। কিন্তু রোরো ফেরি সার্ভিসের প্রথম পর্যায়েরউদ্বোধনের সঙ্গে সঙ্গে নির্দিষ্ট গন্তব্যে পৌঁছতে সময় লাগবে মাত্র এক ঘন্টার কিছুবেশি। ফেরি সার্ভিসের প্রথম পর্যায়ে যাত্রী চলাচলের প্রসার ঘটবে। কিন্তু ফেরিসার্ভিসটি পুরোপুরি চালু হয়ে গেলে একই সঙ্গে যাত্রী ও যান পারাপার করতে পারবে। এদিনপ্রধানমন্ত্রী ভাবনগর জেলা সমবায় দুধ উৎপাদন সমিতির সর্বোত্তম পশুখাদ্যপ্রকল্পটিরও আনুষ্ঠানিক উদ্বোধন করেন। এইউপলক্ষে এক বিশাল সমাবেশে ভাষণদানকালে শ্রী মোদী বলেন, গুজরাটের নববর্ষেরঅভিনন্দনবার্তা নিয়ে তিনি আজ সেখানে সশরীরে উপস্হিত থাকতে পেরে বিশেষভাবে আনন্দিত।ঘোঘা এবং দহেজ-এর মধ্যে নতুন ফেরি সার্ভিস চালু হওয়ার ঘটনাকে সমগ্র দেশের পক্ষেখুবই গুরুত্বপূর্ণ বলে বর্ণনা করেন তিনি। প্রধানমন্ত্রীর মতে গুজরাটের অধিবাসীদেরজন্য তাঁর এক স্বপ্নের প্রকল্পের আজ বাস্তবায়ন ঘটলো। এই ধরনের ফেরি সার্ভিস যে এইপ্রথম চালু হচ্ছে এ কথারও উল্লেখ করেন তিনি। প্রধানমন্ত্রীবলেন, মানব সভ্যতার ইতিহাসে নদ-নদী এবং নৌ-বাণিজ্যের গুরুত্বের কথা বিধৃত রয়েছে। গুজরাটহল লোথালদের পীঠস্হান। ইতিহাসের এই বিশিষ্টতাকে আমরা কখনই বিস্মৃত হতে পারি না। শ্রীমোদী বলেন, আজকের এই ঘটনা বা কর্মসূচি আমাদের অতীত গৌরবকে আবার নতুন করে জীবনদানকরল, সৌরাষ্ট্রের সঙ্গে যুক্ত হল দক্ষিণ গুজরাট। এই দুটি অঞ্চলের জনসাধারণকে ঘনঘনযাতায়াত করতে হয়। তাই চালু হওয়া এই নতুন ফেরি সার্ভিসটি জ্বালানি সাশ্রয়েরপাশাপাশি সময়েরও সাশ্রয় ঘটাবে। গুজরাটেরসার্বিক উন্নয়নে গত তিন বছরে যে বিশেষ নজর ও গুরুত্ব দেওয়া হয়েছে একথাও প্রসঙ্গততুলে ধরেন প্রধানমন্ত্রী। তিনি বলেন, গুজরাটে রয়েছে এক সুবিস্তৃত উপকূলরেখা। তাইএর সুযোগ-সুবিধাগুলিকেও আমাদের কাজে লাগানো প্রয়োজন। এই বিষয়টিকে সামনে রেখে উপকূলঅঞ্চলের পরিকাঠামোর প্রসারে বেশকিছু গুরুত্বপূর্ণ পদক্ষেপ গ্রহণ করা হয়েছে। এইধরনের ফেরি সার্ভিস শুধুমাত্র একটি রুটের মধ্যেই সীমাবদ্ধ থাকবে না বলে ঘোষণা করেনপ্রধানমন্ত্রী। তিনি বলেন, ফেরি সার্ভিসের মাধ্যমে যুক্ত করা হবে অন্যান্য স্হান ওঅঞ্চলগুলিকেও। পরিবহণ ক্ষেত্রকে সুসংবদ্ধ এবং অত্যাধুনিক করে তোলা যে কেন্দ্রীয়সরকারের এক বিশেষ লক্ষ্য ও উদ্দেশ্য, এ কথাও প্রকাশ করেন তিনি। ঘোঘাথেকে দহেজ পর্যন্ত চালু হওয়া প্রথম ফেরি সার্ভিসটিতে সফর করেন প্রধানমন্ত্রী।সফরকালে জাহাজ ও ফেরি সার্ভিসের খুঁটিনাটি সম্পর্কে অবহিত করা হয় তাঁকে। জাহাজেরআরোহী কয়েকজন দিব্যাঙ্গ শিশুর সঙ্গেও আলাপচারিতায় মেতে ওঠেন শ্রী নরেন্দ্র মোদী। দহেজ-এআয়োজিত এক সমাবেশে প্রধানমন্ত্রী বলেন, কেন্দ্রীয় সরকারের চিন্তাভাবনা ওদৃষ্টিভঙ্গীর মূলে রয়েছে ‘ সমৃদ্ধিরলক্ষ্যে বন্দরোন্নয়ন ’ । কারণ উপযুক্ত সংযোগ ও যোগাযোগব্যবস্হা ছাড়া জাতির অর্থনৈতিক উন্নয়নের গতি শ্লথ বা মন্থর হয়ে পড়তে বাধ্য। তাইবন্দরের পরিকাঠামো প্রসারের ওপর বিশেষ দৃষ্টি দিয়েছে তাঁর সরকার। নীল অর্থনীতির ওপর-ও যে কেন্দ্রীয় সরকার বিশেষ গুরুত্ব আরোপকরেছে এ কথাও প্রসঙ্গত উল্লেখ করেন তিনি। তাঁর মতে, এক নতুন ভারত গড়ে তোলারস্বপ্নকে সফল করে তুলতে নীল অর্থনীতির অপরিহার্যতা অনস্বীকার্য।
ভারত ও সৌদি আরবের মধ্যে আবাসন ক্ষেত্রে সহযোগিতার লক্ষ্যে স্বাক্ষরিত সমঝোতাপত্র সম্পর্কে মন্ত্রিসভাকে অবহিত করা হয়েছে

ভারত ও সৌদি আরবের মধ্যে আবাসন ক্ষেত্রে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র সম্পর্কে মন্ত্রিসভাকে অবহিত করা হয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে জানানো হয়। এই সমঝোতা স্বাক্ষরের ফলে সুলভ এবং স্বল্প আয়ের মানুষের জন্য আবাসনের সংস্থান সহ সংশ্লিষ্ট ক্ষেত্রের সঙ্গে যুক্ত কারিগরি সহায়তা আরও বৃদ্ধি পাবে। সেই সঙ্গে, উভয় দেশের আবাসন ও পরিকাঠামো প্রকল্পগুলিতে বিভিন্ন কর্তৃপক্ষ ও সংস্থার অংশগ্রহণ আরও বাড়বে। আবাসন নির্মাণের সঙ্গে যুক্ত আধুনিক নির্মাণ প্রযুক্তি উদ্ভাবন তথা হস্তান্তর সহ জ্ঞান ও অভিজ্ঞতা বিনিময়ের পাশাপাশি, সংশ্লিষ্ট ক্ষেত্রে গবেষণা ও উন্নয়নমূলক কাজকর্ম আরও বৃদ্ধি পাবে।
দিল্লিতে মর্মান্তিক অগ্নিকাণ্ডে প্রাণহানির ঘটনায় শোকপ্রকাশ করলেন প্রধানমন্ত্রী

নতুন দিল্লি, ১৩ মে, ২০২২ প্রধানমন্ত্রী শ্রী নরেন্দ্র মোদী দিল্লিতে মর্মান্তিক অগ্নিকাণ্ডে প্রাণহানির ঘটনায় গভীর শোকপ্রকাশ করেছেন। প্রধানমন্ত্রীর জাতীয় ত্রাণ তহবিল থেকে দিল্লির অগ্নিকাণ্ডে যাঁরা প্রাণ হারিয়েছেন, তাঁদের নিকটাত্মীয়দের ২ লক্ষ টাকা করে এবং আহতদের ৫০ হাজার টাকা করে অর্থ সাহায্যের ঘোষণা করেছেন প্রধানমন্ত্রী। এক ট্যুইট বার্তায় প্রধানমন্ত্রী বলেছেন; “দিল্লির মর্মান্তিক অগ্নিকাণ্ডে প্রাণহানির ঘটনায় অত্যন্ত মর্মাহত। শোকসন্তপ্ত পরিবারগুলিকে সমবেদনা জানাই। আহতদের দ্রুত আরোগ্য কামনা করি।” প্রধানমন্ত্রীর সচিবালয় থেকে এক ট্যুইট বার্তায় জানানো হয়েছে; “দিল্লির অগ্নিকাণ্ডে যাঁরা প্রাণ হারিয়েছেন তাঁদের নিকটাত্মীয়দের প্রধানমন্ত্রীর জাতীয় ত্রাণ তহবিল থেকে ২ লক্ষ টাকা করে অর্থ সাহায্য দেওয়া হবে। আহতদের দেওয়া হবে ৫০ হাজার টাকা করে : পিএম@নরেন্দ্রমোদী” /
ভারত ও ভিয়েতনামের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে ভিয়েতনামের প্রধানমন্ত্রী মিঃ এনগুইন জুয়ান ফুকের সঙ্গে কথা বলেছেন । দুই নেতা কোভিড-১৯ মহামারী থেকে উদ্ভূত পরিস্থিতি এবং এই সমস্যা মোকাবেলায় কী পদক্ষেপ নেওয়া হচ্ছে তা নিয়ে আলোচনা করেন। উভয় নেতা প্রয়োজনীয় চিকিৎসা সরঞ্জাম সরবরাহের সুবিধা সহ কোভিড-১৯ এর বিরুদ্ধে লড়াইয়ে পরস্পরের সম্ভাব্য সহযোগিতার বিষয় নিয়ে সহমত পোষণ করেন । বর্তমানে একে অপরের দেশে উপস্থিত নাগরিকদের প্রয়োজনীয় সহায়তা প্রদানের বিষয়ে তাঁরা রাজি হন । উভয় নেতা ভারত ও ভিয়েতনামের মধ্যে কৌশলগত অংশীদারিত্বের গুরুত্বের উপর জোর দেন এবং সম্প্রতি বিভিন্ন ক্ষেত্রে সম্পর্কের অগ্রগতিতে সন্তুষ্টি প্রকাশ করেন । তাঁরা আঞ্চলিক ও আন্তর্জাতিক স্তরে সম্পর্কের উন্নতি নিয়েও পর্যালোচনা করেন। মহামারী মোকাবিলা ব্যবস্থাপনায় এবং দ্বিপাক্ষীয় সম্পর্কের অন্যান্য দিকগুলি নিয়ে দুই দেশের আধিকারিকরা আগামী দিনে সমন্বয় বজায় রেখে কাজ করবে বলেও উভয় নেতা জানান। প্রধানমন্ত্রী শ্রী মোদী বর্তমান এই সংকটে ভিয়েতনামবাসীর সুস্থ ও সুস্বাস্থ্য থাকার জন্য শুভেচ্ছা জানান।
হিমাচল প্রদেশের বিভিন্ন প্রকল্প সম্পর্কে নাগরিকদের মতামত ও মন্তব্যের জবাব দিলেন প্রধানমন্ত্রী

নয়াদিল্লি, ৫ অক্টোবর, ২০২২ কয়েকটি প্রকল্পের শিলান্যাস উপলক্ষে হিমাচল প্রদেশ যাওয়ার পথে বিভিন্ন কেন্দ্রীয় প্রকল্প সম্পর্কে নাগরিকদের মতামত ও মন্তব্যের জবাব দিয়েছেন প্রধানমন্ত্রী শ্রী নরেন্দ্র মোদী। বিলাসপুরে এইমস-এর শিলান্যাস প্রসঙ্গে এক মন্তব্যের জবাবে শ্রী মোদী এক ট্যুইট বার্তায় বলেছেন : “সারা ভারতের ক্ষেত্রেই একথা প্রযোজ্য। দেশের টিয়ার-২ ও টিয়ার-৩ শহর এবং সেইসঙ্গে উচ্চাভিলাষী জেলাগুলির প্রতি বিশেষভাবে নজর দেওয়া হচ্ছে যাতে সেগুলি আরও উন্নত হয়ে উঠতে পারে।” https://t.co/rDfcW44vox দেশের বিভিন্ন অঞ্চলে আরও বেশি সংখ্যায় মেডিকেল কলেজ স্থাপন প্রসঙ্গে এক নাগরিকের মন্তব্যে সাড়া দিয়ে শ্রী মোদী ট্যুইট বার্তার মাধ্যমে বলেছেন : “আমাদের কর্মপ্রচেষ্টার মধ্যে রয়েছে দেশে আরও বেশি সংখ্যাক মেডিকেল কলেজ স্থাপন এবং আঞ্চলিক ভাষায় শিক্ষার প্রসার। নতুন চিকিৎসকদের কাছে এ এক গর্বের ঘটনা।” https://t.co/uQm/
ভারত ও পেরুর মধ্যে বাণিজ্য চুক্তিসম্পাদের প্রস্তাবে  সম্মতি কেন্দ্রীয় মন্ত্রিসভার

পণ্য, পরিষেবা ও বিনিয়োগের ক্ষেত্রে পেরুর সঙ্গে এক বাণিজ্য চুক্তিসম্পাদনের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই প্রস্তাব অনুমোদনেরসিদ্ধান্ত নেওয়া হয়। ২০১৫-র ১৫ জানুয়ারি ভারত ও পেরুর মধ্যে বাণিজ্য চুক্তি সম্পাদনেরসম্ভাবনা খতিয়ে দেখতে দু’দেশের প্রতিনিধিদের নিয়ে এক যৌথ সমীক্ষা গোষ্ঠী গঠন করাহয়। এই সমীক্ষার কাজ শেষ হয় ২০১৬-র ২০ অক্টোবর এবং গোষ্ঠীর পক্ষ থেকে একটিপ্রতিবেদনও পেশ করা হয় দু’দেশের সরকারের কাছে। ঐ প্রতিবেদনে পণ্য, পরিষেবা ওবিনিয়োগের ক্ষেত্রে বাণিজ্য চুক্তি সম্পর্কিত আলাপ-আলোচনাকে আরও এগিয়ে নিয়ে যাওয়ারসুপারিশ করা হয়। প্রসঙ্গত উল্লেখ্য, পেরুর সঙ্গে ভারতের মৈত্রী সম্পর্ক দীর্ঘদিনের।বিভিন্ন আন্তর্জাতিক মঞ্চে এবং বাণিজ্য চুক্তি সম্পাদনের ক্ষেত্রে পেরু বরাবরইসহযোগিতা করে আসছে ভারতের সঙ্গে। এই পরিস্থিতিতে প্রস্তাবিত বাণিজ্য চুক্তিটিসম্পাদিত হলে ভারত-পেরু মৈত্রী সম্পর্কের ক্ষেত্রে তা এক বিশেষ দিকচিহ্ন হয়ে উঠবেবলে আশা করা হচ্ছে।
স্মারক নিলামের সময়সীমা বাড়িয়ে ১২ তারিখ পর্যন্ত করা হয়েছে

নয়াদিল্লি, ০৭ অক্টোবর, ২০২২ প্রধানমন্ত্রী শ্রী নরেন্দ্র মোদী জানিয়েছেন যে, প্রধানমন্ত্রী স্মারক নিলাম ২০২২ – এর সময়সীমা বাড়িয়ে এ মাসের ১২ তারিখ পর্যন্ত করা হয়েছে। কেন্দ্রীয় সংস্কৃতি মন্ত্রকের এক ট্যুইটের জবাবে প্রধানমন্ত্রী তাঁর ট্যুইটে বলেন, “বিগত কয়েক বছরে আমি যেসব বিশেষ স্মারক উপহার পেয়েছি, এগুলি তার মধ্যে। এই স্মারক নিলাম নিয়ে জনগণের আকাঙ্খাকে সম্মান জানিয়ে এর সময়সীমা বাড়িয়ে ১২ তারিখ করা হয়েছে। আসুন, এতে অংশ নিন”।
ডাক ক্ষেত্রে ভারত-জাপান সহযোগিতা সমঝোতায় কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে ডাক ক্ষেত্রে ভারত-জাপান সহযোগিতা সংক্রান্ত সমঝোতাপত্রে কর্মপরবর্তী অনুমোদন জানানো হল। এই সমঝোতার ফলে দু’দেশের ডাক পরিষেবা ক্ষেত্রে উন্নতি ও সহযোগিতা বৃদ্ধি পাবে। এই সহযোগিতামূলক সমঝোতাপত্র স্বাক্ষরের ফলে ডাক সংক্রান্ত নীতির ক্ষেত্রে দুটি দেশ নিজ নিজ অভিজ্ঞতা-ভিত্তিক তথ্য আদান-প্রদান করতে পারবে। দুই দেশের যৌথ সিদ্ধান্তের ভিত্তিতে বিশেষ বিশেষ ক্ষেত্রে সহযোগিতা এগিয়ে নিয়ে যেতে ডাক পরিষেবা সংক্রান্ত তথ্য আদান-প্রদান ব্যবস্থা স্থাপন করা হবে। এছাড়া, এই সমঝোতা স্বাক্ষরের ফলে সহযোগিতামূলক সম্পর্ক গড়ে তুলতে দু’দেশের মধ্যে আলাপ-আলোচনার পথ সুগম হবে। /…
ইকোসক চেম্বার-এ সমসাময়িক বিশ্বে মহাত্মা গান্ধীর প্রাসঙ্গিকতা নিয়ে আলোচনা

বিশ্বশান্তি ও অহিংসার এক উজ্জ্বল ও বিরলতম ব্যক্তিত্ব মহাত্মা গান্ধীর জন্মের সার্ধশতবার্ষিকী উদযাপন উপলক্ষে প্রধানমন্ত্রী শ্রী নরেন্দ্র মোদী রাষ্ট্রসঙ্ঘের সদর দপ্তরের ইকোসক চেম্বারে রাষ্ট্রসঙ্ঘের ৭৪তম সাধারণ অধিবেশনের ফাঁকে এই উচ্চস্তরীয় বৈঠকের আয়োজন করেন। এই বৈঠকে রাষ্ট্রসঙ্ঘের মহাসচিব মিঃ অ্যান্তোনিও গুতেরেস, কোরিয়া প্রজাতন্ত্রের রাষ্ট্রপতি মিঃ মুন জে-ইন, সিঙ্গাপুরের প্রধানমন্ত্রী মিঃ লি হিয়েন লুং, বাংলাদেশের প্রধানমন্ত্রী শ্রীমতী শেখ হাসিনা, জামাইকার প্রধানমন্ত্রী মিঃ অ্যান্ড্রু হোলনেস, নিউজিল্যান্ডের প্রধানমন্ত্রী মিস জেসিন্ডা আর্ডেন উপস্থিত ছিলেন। এছাড়াও বৈঠকে ভুটানের প্রধানমন্ত্রী মিঃ লোটে শেরিং, কোরিয়া প্রজাতন্ত্রের ফার্স্ট লেডি মিসেস কিম জুং-সুক সহ রাষ্ট্রসঙ্ঘের উচ্চপদস্থ আধিকারিক ও সদস্য রাষ্ট্রগুলির কূটনীতিকরা উপস্থিত ছিলেন। ভারতের বিদেশ মন্ত্রী ডঃ এস জয়শঙ্কর স্বাগত ভাষণ দেন। বৈঠকে অংশগ্রহণকারী বিশিষ্ট ব্যক্তিরা যৌথভাবে রাষ্ট্রসঙ্ঘের সদর দপ্তরে গান্ধী সৌর পার্ক (রাষ্ট্রসঙ্ঘকে ভারত সরকারের উপহার), ওল্ড ওয়েস্টবারিতে স্টেট ইউনিভার্সিটি অফ নিউ ইয়র্ক কলেজে গান্ধী শান্তি উদ্যানের উদ্বোধন করেন। এছাড়া, গান্ধীজির জন্মের ১৫০তম বার্ষিকী উপলক্ষে রাষ্ট্রসঙ্ঘের ডাক বিভাগের পক্ষ থেকে একটি স্মারক ডাকটিকিটেরও আনুষ্ঠানিক প্রকাশ করেন। এই উপলক্ষে প্রধানমন্ত্রী বিংশ শতাব্দীতে মানুষের স্বাধীনতার স্বার্থে মহাত্মা গান্ধীর অসামান্য অবদানের কথা উল্লেখ করেন। সকলের কল্যাণ, বঞ্চিতদের ক্ষমতায়নের পাশাপাশি পরিবেশের বিলুপ্তি প্রতিরোধের ওপর গুরুত্ব দিয়ে প্রধানমন্ত্রী মহাত্মা গান্ধীর সকলের ইচ্ছার প্রতি আস্থা, অভিন্ন নিয়তি, নৈতিকতা, গণ-আন্দোলন এবং ব্যক্তিগত দায়বদ্ধতার বর্তমান প্রাসঙ্গিকতা তুলে ধরেন। প্রধানমন্ত্রী বলেন, দ্বন্দ্ব, সন্ত্রাসবাদ, আর্থিক বৈষম্য, আর্থ-সামাজিক বঞ্চনা ও জলবায়ু পরিবর্তনের মতো ভয়াবহ বিপদগুলি সাধারণ মানুষ, রাষ্ট্র ও সমাজ জীবনের ওপর বিরূপ প্রভাব ফেলছে। এই প্রেক্ষিতে এ ধরনের সমস্যাগুলির মোকাবিলায় যোগ্য নেতৃত্বদানের প্রয়োজন রয়েছে। গান্ধীজির মূল্যবোধ নেতৃত্বদানের ক্ষেত্রে বড় নৈতিকতার ভূমিকা পালন করতে পারে। রাষ্ট্রসঙ্ঘের মহাসচিব মিঃ গুতেরেস বলেন, গান্ধীজি আমাদের যুক্তিসম্মত বিচার ও নীতি রূপায়ণে এক অলৌকিক ক্ষমতা দিয়েছিলেন। গান্ধীজির এই মূল্যবোধকে কাজে লাগিয়ে দরিদ্রতর মানুষের জীবন, মর্যাদা ও ভাগ্যে পরিবর্তন আনা যেতে পারে। শিক্ষা, লিঙ্গ সমতা, স্বচ্ছতা, মহিলাদের ক্ষমতায়ন, ক্ষুধা হ্রাস এবং উন্নয়নের জন্য অংশীদারিত্ব গড়ে তোলার আদর্শের ওপর ভিত্তি করেই গান্ধীজির জীবন ও কর্ম পরিচালিত হয়েছিল। আজ আমরা যে সুস্থায়ী উন্নয়নের উদ্দেশ্য অর্জনের লক্ষ্যমাত্রা ধার্য করেছি, তা গান্ধীজি অনেক আগেই উপলব্ধি করেছিলেন। প্রকৃত অর্থে সুস্থায়ী উন্নয়নের উদ্দেশ্যগুলি অর্জনের মধ্যে গান্ধীজির দর্শনতত্ত্ব লুকিয়ে রয়েছে। বৈঠকে অংশগ্রহণকারী নেতৃবৃন্দ এই উপলক্ষে গান্ধীজির আদর্শের প্রতি শ্রদ্ধা জানিয়ে বলেন, গান্ধীজির পরম্পরা বহু প্রজন্ম ধরে অক্ষুণ্ণ থাকবে। তাঁরা বলেন, গান্ধীজি জাতি, ধর্ম ও রাষ্ট্রের ভেদাভেদ ভেঙে দিয়ে একবিংশ শতাব্দীর ভবিষ্যৎ বক্তা হয়ে উঠেছিলেন। তিনি ছিলেন এক বহুমুখী ক্ষমতাসম্পন্ন ব্যক্তিত্ব। তিনি একাধারে ছিলেন যতটা জাতীয়তাবাদী, ততটাই আন্তর্জাতিকতাবাদী। সমাজ সংস্কার ও পরিবর্তনে তাঁর সক্রিয় ভূমিকা তাঁকে জাতীয়তাবাদের বেড়া ভেঙে আন্তর্জাতিক মঞ্চে প্রতিষ্ঠিত করেছিল। সারা বিশ্ব মহাত্মাকে কেবল তাঁর অহিংসা ও মানবতাবাদের জন্যই নয়, তাঁর করুণা ও সহমর্মিতার জন্যও মনে রেখেছে।
কেন্দ্রীয় মন্ত্রীসভায় ইন্টার ডিসিপ্লিনারি সাইবার ফিজিক্যাল ব্যবস্হা বিষয়ে জাতীয় মিশনের সূচনার প্রস্তাব অনুমোদিত হয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ইন্টার ডিসিপ্লিনারি সাইবার ফিজিক্যাল ব্যবস্হা বিষয়ে জাতীয় মিশন চালুর প্রস্তাব অনুমোদিত হয়েছে। বিজ্ঞান ও প্রযুক্তি বিভাগ পাঁচ বছরে ৩৬৬০ কোটি টাকা ব্যয়ে এই মিশন রূপায়ণ করবে। এই মিশনের মাধ্যমে সমাজের ক্রমবর্দ্ধমান প্রযুক্তিগত চাহিদা মেটানো, এই ক্ষেত্রে আন্তর্জাতিক পর্যায়ের খোঁজ খবর নেওয়া, পরবর্তী প্রজন্মের প্রযুক্তি উদ্ভাবনের ক্ষেত্রে অগ্রনি দেশগুলির কাজের ধরন ও পরিকল্পনা বিষয়ে জানার উদ্যোগ নেওয়া হবে। এই মিশন রূপায়ণের ফলে দেশের নাগালের মধ্যে সাইবার ফিজিক্যাল ব্যবস্হা ও সংশ্লিষ্ট প্রযুক্তিকে নিয়ে আসার উদ্যোগ নেওয়া হবে। ভারতের নিজস্ব প্রয়োজন মেটাতে এই প্রযুক্তির ব্যবহারের উপযুক্ত প্রশিক্ষিত কর্মীবাহিনী গড়ে তোলা, দেশে দেশে এই প্রযুক্তি সংক্রান্ত গবেষনার উৎসাহ প্রদান, এই প্রযুক্তি ভিত্তিক শিল্পোদ্যোগ ও স্টার্ট আপকে উৎসাহ প্রদানের অন্যতম লক্ষ্য। বিজ্ঞান, প্রযুক্তি ও ইঞ্জিনিয়ারিং-এর উচ্চতর মাত্রায় এই সি.পি.এস প্রযুক্তি বিষয়ে পাঠ্যক্রম চালু এবং গবেষনার পরিকাঠামো তৈরি করা, ভারতকে এই প্রযুক্তি ক্ষেত্রে অন্যান্য দেশের সমপর্যায়ে তুলে আনার উদ্যোগও এই মিশনে নেওয়া হবে। এই মিশনে ১৬টি প্রযুক্তি উদ্ভাবন হাব স্হাপন, ৬টি প্রয়োগ উদ্ভাবন হাব, চারটি প্রযুক্তি গবেষনা পর্ষদ গড়ে তোলার প্রস্তাব রূপায়ণ করা হবে। এই হাব ও পার্কগুলিতে শিক্ষা, গবেষনা, শিল্পসংস্হা, সরকারি দপ্তরগুলির সঙ্গে যৌথভাবে প্রযুক্তি উদ্ভাবনের উদ্যোগ নেওয়া হবে। এ থেকে অদূর ভবিষ্যতে কর্মসংস্হানও সৃষ্টি হবে বলে মনে করা হচ্ছে। /…
কেন্দ্রীয় শিল্প নিরাপত্তা বাহিনীর ৪৬তম প্রতিষ্ঠাদিবসে প্রধানমন্ত্রীর অভিবাদন

নয়াদিল্লি, ১০ মার্চ, ২০১৫ কেন্দ্রীয় শিল্প নিরাপত্তা বাহিনীর ৪৬তম প্রতিষ্ঠা দিবসে প্রধানমন্ত্রী শ্রী নরেন্দ্র মোদী বাহিনীর কর্মীদের সাহসিকতাকে অভিবাদন জানিয়েছেন। তিনি এক বার্তায় বলেছেন, শিল্প নিরাপত্তা বাহিনীর কর্মীরা যে সাহসিকতা ও কর্তব্যপরায়ণতার সঙ্গে বহু বছর ধরে দেশ সেবা করে চলেছেন, তার জন্য তিনি এই বাহিনীর প্রতিষ্ঠাদিবসে এই সংস্থার কর্মীদের অভিবাদন জানালেন। তিনি আরো জানান, ভারতের বিভিন্ন গুরুত্বপূর্ণ স্থান এবং প্রতিষ্ঠানের নিরাপত্তা নিশ্চিত করার মাধ্যমে দেশের অগ্রগতিতে শিল্প নিরাপত্তা বাহিনীর অবদান অত্যন্ত গুরুত্বপূর্ণ।
ভারতীয় জনৌষধি পরিযোজনার সুফলভোগীদের সঙ্গে প্রধানমন্ত্রীর মত বিনিময়

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে প্রধানমন্ত্রী ভারতীয় জনৌষধি পরিযোজনার সুফলভোগী এবং জনৌষধি কেন্দ্রগুলির দোকান মালিকদের সঙ্গে মত বিনিময় করেন। প্রধানমন্ত্রী বলেন, করোনা ভাইরাসের বিপদ মোকাবিলায় কেন্দ্র ও রাজ্য সরকারগুলি প্রয়োজনীয় যাবতীয় পদক্ষেপ করছে। ভারতে যথেষ্ট সংখ্যাক বিশেষজ্ঞ চিকিৎসক ও চিকিৎসাকর্মী রয়েছেন। সাধারণ মানুষও এই ভাইরাসের ব্যাপারে যথেষ্ট সচেতন। করোনা ভাইরাসের ছড়িয়ে পড়া রুখতে সতর্ক নাগরিকদের গুরুত্বপূর্ণ ভূমিকা রয়েছে। বার বার হাত ধোয়ার প্রয়োজনীয়তার ওপর গুরুত্ব দিয়ে প্রধানমন্ত্রী বলেন, অন্য ব্যক্তিদের মধ্যে যাতে এই ভাইরাস ছড়িয়ে না পড়ে, তারজন্য হাঁচি বা কাশির সময় মুখ ও নাক ঢেকে রাখা উচিত। প্রধানমন্ত্রী বলেন, ‘করোনা ভাইরাসে সংক্রমিত হওয়ার প্রমাণ মিলেছে এমন সমস্ত ব্যক্তিকে প্রয়োজনীয় নজরদারির আওতায় রাখা হচ্ছে। যদি কোনো ব্যক্তির সন্দেহ হয় যে তিনি সংক্রমিত কোনো ব্যক্তির সংস্পর্শে এসেছেন, তাহলে ভীত না হয়ে অবিলম্বে তাঁর স্বাস্হ্য পরীক্ষার জন্য নিকটবর্তী হাসপাতালে যাওয়া প্রয়োজন। পরিবারের বাকি সদস্যদেরও এই ভাইরাসে সংক্রমিত হওয়ার ঝুঁকি থাকায় তাদেরও উচিত প্রয়োজনীয় স্বাস্হ্য পরীক্ষা করা।’ শ্রী মোদী করোনা ভাইরাসের প্রার্দুভাব জনিত গুজবে কান না দেওয়ার এবং চিকিৎসকদের পরামর্শ মেনে চলার কথা বলেন। তিনি বলেন, ‘সমগ্র বিশ্ব পরস্পরকে শুভেচ্ছার জন্য নমস্তে বলা অভ্যাস করছে। কোনো কারণে আমরা যদি এই অভ্যাস ত্যাগ করে ফেলেছি, তাহলে এটাই উপযুক্ত সময়, দুই হাত একত্রিত করে পুনরায় নমস্তে বলা অভ্যাস করা।’
আমেদাবাদ মেট্রো রেল প্রকল্পের সূচনা করলেন প্রধানমন্ত্রী

নয়াদিল্লি, ৩০ সেপ্টেম্বর, ২০২২ আমেদাবাদ মেট্রো রেল প্রকল্পের সূচনা করেন প্রধানমন্ত্রী এবং তিনি আজ কালুপুর স্টেশন থেকে দূরদর্শন কেন্দ্র মেট্রো স্টেশন পর্যন্ত মেট্রোতে সফর করেন। গুজরাট সফরের দ্বিতীয় দিনে প্রধানমন্ত্রী আমেদাবাদ মেট্রো রেল প্রকল্পের পতাকা নেড়ে যাত্রার সূচনা করেন। গান্ধীনগর স্টেশন থেকে দ্বিতীয় দফার সম্পূর্ণ নতুন বন্দে ভারত এক্সপ্রেসে সফর করে প্রধানমন্ত্রী কালুপুর স্টেশনে এসে পৌঁছান। প্রধানমন্ত্রী এই উপলক্ষে মেট্রো রেলের একটি প্রদর্শনীও ঘুরে দেখেন। প্রধানমন্ত্রীর সঙ্গে ছিলেন গুজরাটের মুখ্যমন্ত্রী শ্রী ভূপেন্দ্র প্যাটেল, গুজরাটের রাজ্যপাল শ্রী আচার্য দেবব্রত, কেন্দ্রীয় আবাসন এবং নগর বিষয়ক মন্ত্রী শ্রী হরদীপ সিং পুরি। মেট্রোতে প্রধানমন্ত্রী ছাত্রছাত্রী, ক্রীড়াবীদ এবং সাধারণ যাত্রীদের সঙ্গে সফর করেন। তাদের সঙ্গে কথা বলেন তিনি। অনেকেই তাঁর অটোগ্রাফ নেন। মাল্টিমোডাল পরিকাঠামো সংযোগ গড়ে তুলতে আমাদাবাদ মেট্রো রেল প্রকল্প অনন্য গতি সঞ্চার করবে। আমাদাবাদ মেট্রো রেল প্রকল্পের প্রথম পর্যায়ে রয়েছে ৩২ কিলোমিটার। এর মধ্যে অ্যাপারেল পার্ক থেকে থালতেজ পর্যন্ত রয়েছে ইস্ট ওয়েস্ট করিডরে এবং নর্থ সাউথ করিডরে রয়েছে মোতেয়ারা থেকে গায়েশপুর। ইস্ট ওয়েস্ট করিডরে থালতেজ-ভাসতাল রুটে ১৭টি স্টেশন রয়েছে। এই করিডরে ৬ দশমিক ৬ কিলোমিটার যাত্রাপথ ভূগর্ভস্ত। এতে রয়েছে ৪টি স্টেশন। ১৯ কিলোমিটার দীর্ঘ নর্থ সাউথ করিডর গায়েশপুরকে মতোয়ারা স্টেডিয়ামের সঙ্গে যুক্ত করছে। এই রুটে ১৫টি স্টেশন রয়েছে। প্রথম পর্যায়ে এই প্রকল্প নির্মাণে খরচ হয়েছে ১২ হাজার ৯০০ কোটি টাকারও বেশি। আমেদাবাদ মেট্রো অনন্য সাধারণ পরিকাঠামো প্রকল্পের এক নমুনা স্বরূপ। এতে রয়েছে ভূগর্ভস্থ টানেল, ভূগর্ভস্থ ও মাটির ওপরে স্টেশন। এছাড়াও এই ট্রেন লাইনে চালক বিহীন ট্রেন চালানো সম্ভব। এই মেট্রো রেলে বিদ্যুত সাশ্রয়ী প্রোপালশান ব্যাবস্থা রয়েছে যাতে ৩০-৩৫ শতাংশ বিদ্যুৎ সাশ্রয় করা সম্ভব। ট্রেনে রয়েছে অত্যাধুনিক সাসপেনশন ব্যাবস্থা যাত্রীদের মেট্রো সফরকে যা মনোরম করে তুলবে।
প্রধানমন্ত্রী সকাশে কেরলের মেট্রোপলিটন বিশপ : এক কোটি টাকা দান গঙ্গার দূষণমুক্তি তহবিলে

কেরলের বিলিভার্স চার্চের মেট্রোপলিটন বিশপডঃ কে পি ইয়োহানান এক প্রতিনিধিদলকে সঙ্গে নিয়ে বৃহস্পতিবার দেখা করেন প্রধানমন্ত্রী শ্রী নরেন্দ্র মোদীর সঙ্গে। গঙ্গা পরিচ্ছন্নতা তথা দূষণমুক্তি অভিযানে ১ কোটি টাকা দান করেন বিশপ ইয়োহানান। রাজ্যসভার ডেপুটি চেয়ারম্যান অধ্যাপক পি জে কুরিয়েনও উপস্থিত ছিলেন সাক্ষাৎকারের সময়।
ব্যাঙ্ক ও নন-ব্যাঙ্কিং আর্থিক প্রতিষ্ঠানগুলির সঙ্গে সংশ্লিষ্টদের নিয়ে চিন্তন বৈঠকে যোগ দেবেন প্রধানমন্ত্রী

প্রধানমন্ত্রী শ্রী নরেন্দ্র মোদী আগামীকাল সন্ধ্যায় ব্যাঙ্ক এবং নন-ব্যাঙ্কিং আর্থিক প্রতিষ্ঠানগুলির সঙ্গে সংশ্লিষ্টদের নিয়ে একটি বৈঠকে বসবেন। বৈঠকে ভবিষ্যতের কর্মপন্থা নির্ধারণের পরিকল্পনার রূপরেখা তৈরির বিষয়ে আলোচনা করা হবে। ঋণের বিভিন্ন প্রকল্প , সেগুলিকে জনসাধারণের মধ্যে পৌছে দেবার জন্য নানা পন্থা, প্রযুক্তির মাধ্যমে আর্থিক ক্ষমতায়ন, আর্থিক ক্ষেত্রের স্থায়িত্ব ও স্থিতিশীলতার জন্য দূরদর্শী নানা ব্যবস্থাপনা বৈঠকের আলোচ্য সূচীর মধ্যে থাকবে। আর্থিক পরিকাঠামো, কৃষি, অতি ক্ষুদ্র, ক্ষুদ্র ও মাঝারি শিল্পোদ্যোগ সহ স্থানীয় সংস্থাগুলি উৎপাদনের মাধ্যমে দেশের অর্থনৈতিক বিকাশে ব্যাঙ্কিং ক্ষেত্র গুরুত্বপূর্ণ ভূমিকা পালন করে। প্রযুক্তির সাহায্যে আর্থিক ক্ষমতায়নে অর্থনৈতিক অন্তর্ভুক্তি গুরুত্বপূর্ণ ভূমিকা পালন করতে পারে। বৈঠকে সরকারের উচ্চপদস্থ আধিকারিকরাও উপস্থিত থাকবেন।
চণ্ডীগড়ে আন্তর্জাতিক যোগ দিবসের অনুষ্ঠানে সমবেত জনতার সঙ্গে যোগ দিলেন প্রধানমন্ত্রী

চণ্ডীগড়ে দ্বিতীয় আন্তর্জাতিক যোগ দিবসের অনুষ্ঠানে আজযোগ দিলেন প্রধানমন্ত্রী শ্রী নরেন্দ্র মোদী। সেখানে প্রায় ৩০ হাজার অংশগ্রহণকারীর সঙ্গে তিনি আজ এক যোগ প্রদর্শনীর অনুষ্ঠানে যোগ অনুশীলন করেন। এই উপলক্ষে বিখ্যাত ক্যাপিটল কমপ্লেক্সে সমবেত উৎসাহী অংশগ্রহণকারীদের উদ্দেশে ভাষণদানকালে প্রধানমন্ত্রী বলেন যে আজ পৃথিবীর সর্বত্র যোগাভ্যাস ও যোগ অনুশীলনের মাধ্যমে বিশ্ববাসী একত্রিত হলেন। আন্তর্জাতিক যোগ দিবস উদযাপনের বিষয়টিকে যে তাঁরা মনে-প্রাণে গ্রহণ করে সোৎসাহে এগিয়ে এসেছেন, এই ঘটনা তারই প্রমাণ। সমাজের সকল স্তরের মানুষ আজ ঐক্যবদ্ধ হয়েছেন এক সমবেত প্রচেষ্টার মাধ্যমে। শ্রী মোদী বলেন, সুস্বাস্থ্যের সঙ্গে বিশেষ যোগ রয়েছে আন্তর্জাতিক যোগ দিবস পালনের ঘটনার। কারণ, তা এক জন-আন্দোলনের রূপ নিয়েছে। প্রধানমন্ত্রী বলেন, যোগের অর্থ এই নয় যে আমি কি পেলাম। যোগের প্রকৃত অর্থ হল ত্যাগ বা উৎসর্গ। প্রধানমন্ত্রী আরও বলেন, যোগাভ্যাস বা যোগানুশীলনের জন্য কোন অর্থ ব্যয় করতে হয় না। অথচ, যোগের মাধ্যমে স্বাস্থ্যের আশ্বাস মেলে। এক্ষেত্রে ধনী-দরিদ্রের মধ্যে কোনরকম ভেদাভেদ নেই। আগামী বছর যোগ দিবস পালনের সঙ্গে ডায়াবেটিস বা মধুমেহ রোগের ঘটনা হ্রাস করার বিষয়টিকে যুক্ত করার আহ্বান জানান প্রধানমন্ত্রী। তিনি বলেন, যোগানুশীলনকে যাঁরা জনপ্রিয় করে তোলার লক্ষ্যে পরিশ্রম করে চলেছেন, তাঁদের সম্মানে জাতীয় ও আন্তর্জাতিক পর্যায়ে একটি করে পুরস্কারের ব্যবস্থা করা হবে। আজকের যোগ প্রদর্শনীতে অংশগ্রহণকারী জনতার মধ্যে মিশে যান প্রধানমন্ত্রী। তাঁদের সঙ্গে নিয়েই যোগানুশীলন করেন তিনি।